**Szövegértési feladatsor**

*Janecskó Kata:* *Edgár és az idegen*

1. ***Edgár és az idegen* című mese elolvasása** (Szitakötő 61. sz. 4-5. old.)
2. **Olvasd el az alábbi mondatokat és karikázd be a helyes válaszok előtt álló betűket!**
3. Edgár nem szerette a) az állatokat. b) az embereket.

 c) a növényeket.

2. Amikor az első ősz hajszálat megpillantotta a levesében a) elszomorodott.

 b) elfintorodott.

 c) gyanakodni kezdett.

3. Edgár lakásában nem volt a) fésű. b) tükör.

 c) petróleumlámpa.

4. Edgár elhatározta, hogy a) leleplezi a betolakodót.

b) befogadja a titokzatos idegent.

c) a városba költözik.

5. Azért, hogy kiderítse, honnan származik az ősz hajszál, Edgár

a) megolajozta a nyikorgó ajtót.

 b) Sercli kutyát az ágy lábához kötötte.

 c) csapdákat állított.

6. A következő napokban Edgár a) leleplezte az idegen betolakodót.

 b) újabb ősz hajszálakra bukkant a lakásban.

 c) elhatározta, hogy segítséget kér.

7. Gyors léptekkel elindult a) a legközelebbi szomszédhoz. b) a rendőrőrsre.

 c) a városi bíróságra.

8. A kapitány a) megígérte, hogy segít leleplezni a betolakodót.

 b) figyelmesen végighallgatta Edgár panaszát.

 c) rögtön megoldotta a rejtélyt.

9. Edgár a tükörbe nézett, és a) idegennek látta saját magát.

 b) nagyon megijedt a látványtól.

c) rájött, hogy időközben megőszült.

10. A kapitány a) kinevette Edgárt. b) megértette Edgár ijedelmét.

c) barátságosan viselkedett.

**Megoldókulcs:**

1. **b 2. b, c 3. b 4. a 5. c 6. b, c 7. b 8. b, c 9. a, c 10. b, c**

*Bartók Erzsébet Petőfi Sándor Gimnázium Kézdivásárhely, Románia*